|  |
| --- |
| 2.PIELIKUMS  Liepājas Jūras piekrastes sauszemes joslas (kadastra apzīmējums 1700 035 0189) daļas (vieta Nr.22p) atklātās zemes nomas tiesības izsoles noteikumiem |

**ZEMES NOMAS LĪGUMS**

**(Liepājas Jūras sauszemes piekrastes joslas daļa,**

**pakalpojumu vieta Roņu ielas galā)**

Liepājā 2023.g.\_\_\_\_\_\_\_\_\_\_\_\_\_\_\_

**Liepājas valstspilsētas pašvaldība**, kuras vārdā rīkojas **Liepājas** **pilsētas pašvaldības iestāde “Nekustamā īpašuma pārvalde”**, reģistrēta Nodokļu maksātāju reģistrā ar kodu 90002066769, tās vadītāja Māra EGMAŅA personā, kurš rīkojas saskaņā ar Liepājas pilsētas pašvaldības iestādes “Nekustamā īpašuma pārvalde” nolikumu, turpmāk tekstā Iznomātājs, no vienas puses, un

**\_\_\_\_\_\_\_\_\_\_\_\_\_\_”,** reģistrācijas Nr.\_\_\_\_\_\_\_\_\_\_\_\_\_\_, kuras vārdā rīkojas \_\_\_\_\_\_\_\_\_\_\_\_\_\_\_, kurš rīkojas saskaņā ar sabiedrības statūtiem, turpmāk tekstā – Nomnieks, no otras puses, turpmāk abas kopā sauktas Puses, noslēdz līgumu par sekojošo:

1. **LĪGUMA PRIEKŠMETS**

1.1. Iznomātājs, pamatojoties uz Liepājas valstspilsētas pašvaldības domes 2023. gada 23. februāra lēmumu Nr.\_\_\_“Par izsoles rezultātu apstiprināšanu”, nodod Nomniekam nomā **Liepājas Jūras sauszemes piekrastes joslas (kadastra apzīmējums 1700 030 0021) daļu 20 kv.m platībā (pakalpojumu vieta Roņu ielas galā),** turpmāk tekstā – zemesgabals.

1.2. Zemesgabala robežas, saskaņā ar Baltijas Jūras pludmales zonējuma karti (Līguma pielikums Nr.1), Nomniekam dabā ir ierādītas un zināmas.

1.3. Zemesgabala lietošanas mērķis: **pakalpojums sniegšana – ūdensmotociklu noma.**

1.4. Minētajai zemesgabala daļai kadastra vērtēšanas vajadzībām noteikts lietošanas mērķis – sportam un atpūtai aprīkotas dabas teritorijas (kods 05 03).

**2. LĪGUMA TERMIŅŠ**

**Līgums stājas spēkā \_\_\_\_\_\_\_\_\_\_\_\_\_\_\_un noslēgts uz laiku līdz \_\_\_\_\_\_\_\_\_\_\_\_\_\_\_\_\_\_\_.**

**3. NORĒĶINU KĀRTĪBA**

**3.1. Nomnieks maksā nomas maksu saskaņā ar nosolīto maksu – \_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_) mēnesī un pievienotās vērtības nodokli 21% – \_\_\_\_\_EUR (\_\_\_\_\_\_\_\_\_\_\_\_\_\_).**

**Kopējā nomas maksa mēnesī \_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_).**

3.2. Nomas maksa samaksājama ne vēlāk kā līdz attiecīgā mēneša beigām, pamatojoties uz Liepājas pilsētas pašvaldības iestādes “Nekustamā īpašuma pārvalde” iesniegtu rēķinu.

3.3. Nomnieks līguma darbības laikā maksā nekustamā īpašuma nodokli un citus nodokļus un nodevas, kas noteikti vai tiks noteikti Latvijas Republikas normatīvajos aktos attiecībā uz iznomāto zemesgabalu, kā arī sedz citus izdevumus, kas saistīti ar zemesgabala lietošanu.

3.4. Par nokavētiem maksājumiem Nomnieks maksā nokavējuma procentus 0,1% apmērā no nenomaksātās nomas maksas summas par katru nokavēto dienu.

3.5. Nomnieks kompensē Iznomātājam pieaicinātā neatkarīgā vērtētāja atlīdzības summu 90,00 EUR (deviņdesmit *euro*) par nomas maksas noteikšanu, saskaņā ar Iznomātāja iesniegtu rēķinu.

3.6. Puses vienojas, ka Iznomātājs rēķinus sagatavo elektroniskā formā un iesniedz tos nosūtot Nomniekam uz e-pastu: \_\_\_\_\_\_\_\_\_\_\_, kas uzskatāms par rēķinu ar elektronisku parakstu Elektronisko dokumentu likuma 3. panta otrās daļas izpratnē.

**4. NOMAS VIETAS IERĪKOŠANA**

Nepieciešamības gadījumā Līguma 1.3. punktā minētās vietas ierīkošana veicama pēc saskaņošanas ar Liepājas pilsētas pašvaldības iestādi “Liepājas pilsētas Būvvalde”, ievērojot Liepājas pilsētas galvenās mākslinieces un ainavu arhitektes apstiprināto vietas vizuālo izskatu. Vizuālā noformējuma izmaiņu gadījumā saskaņot atkārtoti ar Liepājas pilsētas galveno mākslinieci un ainavu arhitekti.

**5. IZNOMĀTĀJA TIESĪBAS UN PIENĀKUMI**

5.1. Iznomātājs apņemas:

5.1.1. nodot Nomniekam zemesgabalu pēc Līguma spēkā stāšanās dienas;

5.2. Iznomātājs ir tiesīgs:

5.2.1. kontrolēt, vai zemesgabals tiek izmantots atbilstoši Līguma nosacījumiem;

5.2.2. prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus.

**6. NOMNIEKA TIESĪBAS UN PIENĀKUMI**

6.1. Nomnieks apņemas:

6.1.1. nodrošināt zemesgabala izmantošanu atbilstoši tiem mērķiem un noteikumiem, kādi paredzēti, to piešķirot;

6.1.2. nepieļaut auglīgās augsnes virskārtas iznīcināšanu vai tās kvalitātes pasliktināšanos;

6.1.3. pasargāt zemi no ūdens un vēja erozijas, ar savu darbību neizraisīt zemes applūšanu ar notekūdeņiem, tās pārpurvošanos, sablīvēšanos, nepieļaut piesārņošanu ar ražošanas atkritumiem, ķīmiskajām un radioaktīvajām vielām un citus zemi postošus procesus;

6.1.4. saglabāt visus zemesgabalā esošos virszemes un pazemes inženiertehniskās apgādes tīklus, kā arī nodrošināt ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

6.1.5. ar savu darbību neaizskart citu zemes lietotāju un iedzīvotāju likumīgās intereses;

6.1.6. maksāt nomas maksu Līgumā noteiktajā termiņā, kā arī šī līguma 3.3., 3.4. un 3.5. punktos minētos maksājumus;

6.1.7. ievērot zemes lietošanas apgrūtinājumus, ja tādus nosaka likumdošanas akti vai saskaņā ar normatīvajiem aktiem kompetentas valsts vai pašvaldības institūcijas;

6.1.8. nodrošināt atkritumu legālu likvidēšanu, pēc Iznomātāja pieprasījuma uzrādīt atkritumu likvidēšanas apliecinošu dokumentu;

6.1.9. saskaņā ar Liepājas pilsētas Domes 2020. gada 17. decembra saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi” un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

6.1.10. iesniegt Liepājas pilsētas pašvaldības iestādē “Nekustamā īpašuma pārvalde” dokumentus, kas apliecina Līguma 4. sadaļā minēto saskaņojumu saņemšanu;

**6.1.11. ievērot attiecīgo dienestu noteiktās higiēnas prasības;**

**6.1.12. nodrošināt zemesgabala daļā sabiedriskās kārtības noteikumu ievērošanu;**

**6.1.13. uzņemas pilnu atbildību par saimnieciskās darbības veikšanu attiecībā uz cilvēku drošību (tai skaitā glābšanas funkciju), veselību, vides aizsardzību;**

**6.1.14. apņemas ievērot savā darbībā Patērētāju tiesību aizsardzības likumu;**

**6.1.15. ūdensmotocikli var nokļūt jūrā tikai pa norobežotu jūras ceļu līdz bojām, saskaņā ar pielikumā esošo Baltijas Jūras pludmales zonējuma karti (Līguma pielikums Nr.1);**

**6.1.16. pārvietošanās jūrā ar ūdensmotocikliem var notikt tikai no pēdējās bojas uz ziemeļiem no šī norobežotā iebraukšanas ceļa jūrā, neiebraucot ostas teritorijā;**

**6.1.17. nomniekam ir pienākums ievērot Liepājas pilsētas saistošos noteikumus, kas nosaka pludmales un peldvietas lietošanas kārtību;**

**6.1.18. nomniekam nodot ūdensmotociklu lietošanā atbilstoši normatīvajiem aktiem;**

* + 1. **Nomniekam nodrošināt, ka ūdensmotocikla lietotājs lieto atbilstošus**

**aizsarglīdzekļus;**

* + 1. **Reklāmas objektu izvietošana pludmales nogabalā saskaņojama Jūrmalas**

**pilsētas domes 2016. gada 16. decembra saistošo noteikumu Nr.49 “Par reklāmas un reklāmas objektu izvietošanas kārtību Jūrmalas pilsētā” noteiktajā kārtībā;**

**6.1.21. Publisku pasākumu organizēšana pludmales nogabalā saskaņojama Publisku izklaides un svētku pasākumu drošības likuma noteiktajā kārtībā;**

**6.1.22. nomniekam iebraukšanu pludmalē nepieciešams saskaņot un saņemt iebraukšanas atļauju Liepājas pilsētas pašvaldības iestādē “Komunālā pārvalde”.**

**7. LĪGUMA IZBEIGŠANA**

7.1. Līgums var tikt izbeigts jebkurā laikā, Pusēm savstarpēji vienojoties.

7.2. Nomnieks ir tiesīgs vienpusējā kārtā izbeigt Līgumu, par to rakstiski paziņojot divus mēnešus iepriekš.

7.3. Iznomātājs ir tiesīgs nekavējoties vienpusēji atkāpties no Līguma (Civillikuma 1589. pants), neatlīdzinot zaudējumus Nomniekam, ja:

7.3.1. Nomnieks neievēro jebkuru no Līguma nosacījumus un Latvijas Republikā spēkā esošos tiesību aktus. Pirms līguma izbeigšanas, Iznomātājs nosūta Nomniekam rakstisku brīdinājumu par konstatēto Līguma noteikumu pārkāpumu, nosakot termiņu tā novēršanai. Gadījumā, ja Nomnieks termiņā nav novērsis pārkāpumu, Līgums tiek uzskatīts par izbeigtu, neslēdzot atsevišķu vienošanos un bez tiesas sprieduma, un tiek uzskatīts, ka Nomniekam nav un nebūs materiālu vai cita rakstura pretenziju pret Iznomātāju. Par to tiek paziņots Nomniekam, kuram jāveic Līgumā paredzētās darbības zemesgabala atbrīvošanai un pilnīgam norēķinam;

7.3.2. ja Nomnieks kļūst maksātnespējīgs;

7.3.3. ja Nomnieks ir sniedzis maldīgu informāciju, piesakoties nomas tiesību izsolē;

7.3.4. ja Nomnieks neievēro līguma 3.2. punktu un noteiktā termiņā nav samaksājis nosolīto nomas maksu.

7.4. Gadījumā, ja Iznomātāja tiesības valdīt vai rīkoties ar zemesgabalu ierobežo valsts varas vai pašvaldības iestādes vai jebkuras citas trešās personas, Iznomātājam ir tiesības izbeigt līgumu pirms termiņa, rakstiski brīdinot par to Nomnieku vienu nedēļu iepriekš, neizmaksājot Nomniekam nekādas kompensācijas.

7.5. Ja Līgums tiek izbeigts Nomnieka vainas dēļ, tas atlīdzina Iznomātājam zaudējumus, kas radušies Līguma izbeigšanas rezultātā.

7.6. Pēc Līguma darbības izbeigšanas, ja Līguma termiņš netiek pagarināts, kā arī Līguma pirmstermiņa izbeigšanas gadījumā, Nomnieks pirms līguma termiņa beigām vienojas ar Iznomātāju par labiekārtojuma saglabāšanu un nodošanu bez atlīdzības Iznomātājam kā zemes īpašniekam.

7.7. Ja nav panākta 7.6. punktā minētā vienošanās ar Iznomātāju par labiekārtojuma saglabāšanu, Nomnieks atbrīvo zemesgabalu no Nomniekam un trešajām personām piederošām citām kustamajām lietām, sakopj zemesgabalu atbilstoši sakārtotas vides prasībām. Zemesgabala stāvoklim jābūt tādā stāvoklī, kādā par to ir atbildīgs Nomnieks.

7.8. Ja zemesgabals nav atbrīvots viena mēneša laikā pēc Līguma izbeigšanās, tad visu kustamo mantu, kas atrodas uz zemesgabala, Iznomātājam ir tiesības pārvietot uz citu teritoriju, vai rīkoties ar to citādi pēc sava ieskata un vajadzībām. Ja šo darbību dēļ Iznomātājam rodas zaudējumi, tos sedz Nomnieks. Atsevišķos gadījumos Iznomātājs var pagarināt šo termiņu.

**7.9. Līgums tiek izbeigts nekavējoties, neslēdzot atsevišķu vienošanos, nosūtot paziņojumu par līguma izbeigšanu:**

**7.9.1. ja saņemtas 3 sūdzības par klientu drošības uz ūdens neievērošanu;**

**7.9.2. ja klients iebrauc ostas teritorijā;**

**7.9.3. ja saskaņā ar Liepājas pilsētas saistošajiem noteikumiem, kas nosaka pludmales un peldvietas lietošanas kārtību, klients iebraucis jūrā, iestājoties neatbilstošiem laika apstākļiem;**

**7.9.4. ja tiek konstatēts, ka nomniekam,  tās valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.**

**8. LĪGUMA GROZĪŠANA UN STRĪDU IZSKATĪŠANAS KĀRTĪBA**

8.1. Līgumā neregulētajām tiesiskajām attiecībām piemērojami spēkā esošie tiesību akti.

8.2. Līguma noteikumus var grozīt, pusēm rakstiski vienojoties. Grozījumi līgumā stājas spēkā pēc to noformēšanas rakstiski un abpusējas parakstīšanas. Šajā Līgumā paredzētajos gadījumos Iznomātājam ir tiesības vienpusēji grozīt līguma nosacījumus.

8.3. Domstarpības līguma darbības laikā risina sarunu ceļā. Ja vienošanos nevar panākt, strīds ir risināms tiesā tiesību aktos noteiktajā kārtībā.

**9. LĪGUMA SEVIŠĶIE NOTEIKUMI**

9.1. Iznomātājs neatbild un nesaņem atlīdzību par Nomnieka ieguldījumiem un izdevumiem, lietojot iznomāto zemesgabalu, tai skaitā par ieguldījumiem un izdevumiem, kas saistīti ar labiekārtojumu, tai skaitā nepieciešamajiem, derīgajiem un greznuma izdevumiem, kā arī par visu veidu izdevumiem, kas radušies, sagatavojot zemesgabalu pēc līguma termiņa beigām nodošanai Iznomātājam un uzturot zemesgabalu.

9.2. Nomas attiecības, kas izriet no šī Līguma, ir saistošas arī Pušu saistību pārņēmējiem.

9.3. Nomniekam nav tiesību veikt būvniecību Zemesgabalā.

9.4. Nomnieks ir informēts par to, ka Iznomātājs apstrādā personas datus tikai šī līguma izpildes nolūkā.

**10. NOBEIGUMA NOSACĪJUMI**

10.1. Līgumslēdzēji nav atbildīgi par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu (piemēram, dabas stihija, ugunsgrēks, militārās akcijas, u.tml.) dēļ. Minēto apstākļu esamību apliecina kompetenta institūcija. Par līgumsaistību izpildes neiespējamību minēto apstākļu dēļ viena Puse rakstiski informē otru Pusi 3 (trīs) darba dienu laikā pēc šo apstākļu iestāšanās un, ja nepieciešams, vienojas par turpmāku līguma izpildes kārtību vai izbeigšanu.

10.2. Līgums sagatavots uz četrām lapām ar vienu pielikumu uz vienas lapas un parakstīts divos eksemplāros ar vienādu juridisku spēku, katrai pusei pa vienam.

**11. LĪGUMA SLĒDZĒJI**

|  |  |
| --- | --- |
| **IZNOMĀTĀJS**  **Liepājas valstspilsētas pašvaldība**, kuras vārdā rīkojas **Liepājas pilsētas pašvaldības iestāde “Nekustamā īpašuma pārvalde”**  Peldu iela 5, Liepāja, LV-3401  Reģ. kods 90002066769  A/s SEB Banka  Konts: LV12UNLA0050007588848  Tālr. 63404707  Vadītājs  M.EGMANIS \_\_\_\_\_\_\_\_\_\_\_\_\_\_\_\_\_\_\_ | **NOMNIEKS**  **\_\_\_\_\_\_\_\_\_\_\_\_\_**  Juridiskā adrese: \_\_\_\_\_\_\_\_\_\_\_\_\_\_  Reģ. Nr.\_\_\_\_\_\_\_\_\_\_  e-pasts: \_\_\_\_\_\_\_\_\_\_\_\_\_\_\_  Tālr.\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_ |